The Originals (2ος κύκλος)

Το The Originals είναι Αμερικανική υπερφυσική δραματική σειρά φαντασίας, η οποία ανανεώθηκε για δεύτερο κύκλο επεισοδίων από το κανάλι The CW στις 13 Φεβρουαρίου 2014. Έκανε πρεμιέρα στις 6 Οκτωβρίου 2014 και ολοκληρώθηκε στης 11 Μαΐου 2015, έπειτα από 22 επεισόδια.

 Μήνες μετά τον "θάνατο" της Χόουπ, οι Μάικλσον θρηνούν με τον Κλάους να είναι κλεισμένος στο σπίτι και τους λυκάνθρωπους να έχουν καταλάβει την πόλη. Στο πλευρό τους βρίσκεται η Έστερ, η οποία επέστρεψε (στο σώμα της Κάσι) και φτιάχνει στους λυκάνθρωπους δαχτυλίδια που τους κάνουν δυνατούς. Μαζί με την Έστερ επέστρεψαν και οι δύο γιοί της, Φιν και Κολ, οι οποίοι βρίσκονται στα σώματα των Βίνσεντ και Κέιλεμπ αντίστοιχα. Οι βρικόλακες καταστρώνουν σχέδιο και σκοτώνουν την αρχηγό των λυκανθρώπων, Φραντσέσκα, επανακτώντας ως ένα βαθμό την κυριαρχία στην πόλη. Έπειτα, σε μια συνάντηση με την Κάσι, ο Κλάους καταλαβαίνει πως πρόκειται για τη μητέρα τους, ο Ελάιτζα συναντιέται με τον Μάικλ βλέποντας πως είναι ζωντανός και η Χέιλι απευθύνεται στους λύκους να τη δεχτούν ως αρχηγό τους. Κατά τη διάρκεια ενός δείπνου με την Έστερ και τον Φιν, έπειτα από έντονη λογομαχία η Έστερ μεταπηδάει στο σώμα μιας άλλης μάγισσας και αποκαλύπτει το λόγο της επιστροφής της. Τους προτείνει να τους μεταφέρει σε σώματα θνητών ώστε να ζήσουν την υπόλοιπη ζωή τους ως θνητοί και να κάνουν οικογένεια. Στο μεταξύ, η Νταβίνα και ο Κέιλεμπ/Κολ έρχονται πιο κοντά και, αν και αρχικά θυμώνει όταν μαθαίνει ποιος πραγματικά είναι, τελικά τον εμπιστεύεται και τον αποδέχεται. Ο Μαρσέλ και η Χέιλι συνεργάζονται με Τζος, Κάμι και Έιντεν και καταφέρνουν να παγιδεύσουν τον Φιν και τον Κολ και να τους πάνε στον Κλάους, ενώ η Έστερ έχει ανακαλύψει πού κρύβεται η Ρεμπέκα και προετοιμάζει το σώμα της Κάμι για να τη μεταφέρει εκεί. Με αναδρομές στο παρελθόν, φανερώνεται ο πραγματικός λόγος που η Έστερ ήθελε να σκοτώσει τη Χόουπ. Η ίδια δεν μπορούσε να κάνει παιδιά και για να το ξεπεράσει, ζήτησε τη βοήθεια της πανίσχυρης μάγισσας αδελφής της, Ντάλια. Εκείνη όμως ως αντάλλαγμα, ζήτησε το πρωτότοκο παιδί της αλλά και όλα τα πρωτότοκα των επόμενων γενιών. Έχοντας χάσει ήδη τη Φρέγια εξαιτίας αυτού, η Έστερ δεν ήθελε η Ντάλια να πάρει και τη Χόουπ. Μια πληροφορία την οποία μεταφέρει ο Φιν στον Κλάους. Στο μεταξύ, η Χέιλι και ο Τζάκσον έχουν ανακαλύψει πως αν παντρευτούν, οι δυνάμεις των δυο τους μεταφέρονται σε όλους τους λύκους που παρευρίσκονται στην τελετή. Αυτό τους οδηγεί να προχωρήσουν σε γάμο, έτσι ώστε οι λύκοι να αποκτήσουν την ικανότητα της Χέιλι να μεταμορφώνεται κατά βούληση, για να μην χρειάζονται τα δακτυλίδια της Έστερ και να είναι υποχρεωμένοι στις μάγισσες. Πριν τον γάμο όμως, οι δυο μελλοντικοί σύζυγοι πρέπει να αποκαλύψουν όλα τους τα μυστικά και η Χέιλι, αν και διστακτική στην αρχή, τελικά λέει στον Τζάκσον για τη Χόουπ. Κλάους, Ελάιτζα, Ρεμπέκα και Μαρσέλ, με τη βοήθεια των Νταβίνα και Κολ, καταφέρνουν να αφαιρέσουν στην Έστερ τη δυνατότητα να μεταπηδήσει σε άλλο σώμα άμα πεθάνει, ενώ η Ρεμπέκα της δίνει λίγο από το αίμα της πριν τη σκοτώσει ο Κλάους. Έτσι, η Έστερ ξυπνάει σε μεταβατικό στάδιο και γίνεται βρικόλακας, ενώ ο Κολ ξεγελάει τους πάντες και στέλνει τη Ρεμπέκα στο σώμα μιας μάγισσας η οποία είναι παγιδευμένη στο άσυλο μαγισσών κι όχι στο σώμα της μάγισσας που είπε εξαρχής. Η Ρεμπέκα προσπαθεί να βρει τρόπο να αποδράσει αλλά μάταια. Εκεί όμως συναντά τη Φρέγια, την αδελφή που όλοι είχαν για νεκρή, και τη βοηθά να αποδράσει λέγοντάς της να ειδοποιήσει τα αδέλφια της πως επιστρέφει. Ο Φιν καταλαβαίνει πως τα αδέλφια του κρύβουν κάτι το οποίο δεν θέλουν να το μάθει κανείς, εκείνος όμως είναι αποφασισμένος να μάθει τι. Παγιδεύει και βασανίζει τον Μαρσέλ, ενώ καταριέται τον Κολ, ο οποίος πεθαίνει λίγες μέρες αργότερα, όχι όμως πριν ολοκληρώσει το μαχαίρι που μπορεί να κοιμίσει τον Κλάους και το δώσει στη Νταβίνα. Δεν καταφέρνει να μάθει το μυστικό, ενώνοντας όμως τα κομμάτια του παζλ καταλαβαίνει πως η Χόουπ είναι ζωντανή. Προσπαθεί να την εντοπίσει με μαγεία αλλά δυσκολεύεται λόγω του ξορκιού κάλυψης. Η Φρέγια καταφθάνει και τον βοηθάει και ο Φιν πάει να την βρει. Έρχεται αντιμέτωπος με τον Ελάιτζα ο οποίος τον σκοτώνει, αλλά η Φρέγια τον επαναφέρει στη ζωή. Η Φρέγια ζητάει από τον Φιν να την πάει στον πατέρα τους, από τον οποίο ζητάει βοήθεια για ένα ξόρκι το οποίο θα χρησιμοποιήσει εναντίον της Ντάλια. Αργότερα, για να κερδίσει την εμπιστοσύνη των αδελφών της, παγιδεύει τον Φιν σε ένα μενταγιόν που φοράει, επαναφέροντας τον Βίνσεντ στο σώμα του. Ο Κλάους όμως δυσκολεύεται να της δείξει εμπιστοσύνη, παρά τις όσες πληροφορίες τους δίνει για τη Ντάλια και το κίνητρό της πως θέλει να την σκοτώσει. Η Φρέγια μαθαίνει επίσης πως η μητέρα τους είναι ζωντανή, και χωρίς να το ξέρει κανείς, πάει και την σκοτώνει αφού εξαιτίας της έζησε τόσα χρόνια με τη Ντάλια. Η Ντάλια καταφτάνει και ζητάει να της παραδώσουν τη Χόουπ, αλλά δεν βρίσκει ανταπόκριση. Σε μια πρώτη αντιπαράθεση, οι Μάικλσον χάνουν το μοναδικό όπλο που μπορούσαν να χρησιμοποιήσουν εναντίον της και αργότερα, ο Κλάους σκοτώνει ξανά τον Μάικλ για να μπορέσει να πάρει το ένα υλικό (στάχτες Βίκινγκ) από τα τρία που χρειάζονται για να φτιάξουν καινούριο όπλο. Στο μεταξύ, η Ντάλια θέλοντας να στρέψει τους αντιπάλους της τον έναν εναντίον του άλλου, σκοτώνει τον Έιντεν κάνοντας τους πάντες να πιστεύουν πως το έκανε ο Κλάους. Ο Κλάους δεν αρνείται πως το έκανε με αποτέλεσμα ο Ελάιτζα και οι υπόλοιποι να πιστεύουν πως ενεργεί εις βάρος της Χόουπ, κι έτσι τον κοιμίζουν με το μαχαίρι που έφτιαξε ο Κολ. Εκμεταλλευόμενη το γεγονός αυτό, η Ντάλια βάζει τον Κλάους στο μυαλό της και τον φέρνει με το μέρος της πριν τον ξυπνήσει. Έτσι, στην επόμενη αντιπαράθεση, ο Κλάους επεμβαίνει στο σχέδιο των αδελφών του και το χαλάει. Φεύγει μαζί με τη Ντάλια και τη Χόουπ, αλλά όταν μένουν μόνοι την πείθει να ενωθεί μαζί του πρώτα, μέχρι να λύσει το ξόρκι του ύπνου που τη δένει με τη Φρέγια. Μόλις όμως ενώνεται μαζί του, ο Κλάους μαχαιρώνει τον εαυτό του και πέφτουν και οι δυο για ύπνο, αποκαλύπτοντας πως από την αρχή είχε το δικό του σχέδιο, αφού ήξερε πως αυτό των αδελφών του δε θα πετύχαινε. Σχέδιο το οποίο αποκαλύπτει η Καμίλ στους υπόλοιπους και το οποίο της μετέφερε με τις σκέψεις του όταν την δάγκωσε κατά τη διάρκεια της μάχης. Μέσω της Καμίλ, ξέρουν πως για να σκοτώσουν τη Ντάλια χρειάζονται αίμα της Έστερ, αλλά η Φρέγια την έχει σκοτώσει. Έτσι, ξεγελάνε τη Νταβίνα να επαναφέρει την Έστερ στη ζωή και όχι τον Κολ. Φτιάχοντας το καινούριο όπλο, έρχονται για άλλη μια φορά αντιμέτωποι με τη Ντάλια, αλλά δυσκολεύονται να τη σκοτώσουν. Με τη βοήθεια της Έστερ, καταφέρνουν να το κάνουν σκοτώνοντας τις δύο αδελφές μαζί. Η Χόουπ είναι ασφαλής στην αγκαλιά του πατέρα της, ενώ ο Ελάιτζα υπόσχεται στη Χέιλι πως θα βρει τρόπο να λύσει την κατάρα που έριξε πάνω τους η Ντάλια με προτροπή του Κλάους, για να μην υποψιαστεί η Ντάλια τι σχεδίαζε. Τζόζεφ Μόργκαν ως Νικλάους "Κλάους" Μάικλσον Ντάνιελ Γκίλις ως Ελάιτζα Μάικλσον Φίμπι Τόνκιν ως Χέιλι Μάρσαλ Τσαρλς Μάικλ Ντέιβις ως Μαρσέλους "Μαρσέλ" Τζεράρντ Λία Πάιπς ως Καμίλ "Κάμι" Ο'Κόνελ Ντανιέλ Κάμπελ ως Νταβίνα Κλερ Γιουσούφ Γκέιτγουντ ως Βίνσεντ Γκρίφιν (αρχικά κατειλημμένος από Φιν Μάικλσον) Σημειώσεις Ο δεύτερος κύκλος της σειράς κυκλοφόρησε τόσο σε DVD, όσο και σε Blu ray μορφή. Στις Ηνωμένες Πολιτείες κυκλοφόρησε την 1η Σεπτεμβρίου 2015, ενώ σε Ηνωμένο Βασίλειο και Αυστραλία κυκλοφόρησε στις 19 Οκτωβρίου 2015 και 16 Δεκεμβρίου 2015 αντίστοιχα. Για τον δεύτερο κύκλο, ο Τζόζεφ Μόργκαν υπήρξε υποψήφιος στην κατηγορία «Καλύτερος ηθοποιός σε τηλεοπτική σειρά φαντασίας/επιστημονικής φαντασίας» στα βραβεία Teen Choice.